พระราชบัญญัติโอนที่ดินซึ่งเป็นสาธารณสมบัติของแผ่นดิน ในท้องที่แขวงคลองจั่น เขตบางกะปิ กรุงเทพมหานคร ให้แก่การเคหะแห่งชาติ พ.ศ. 2526
ประกาศวันที่ 1983-10-24

content: พระราชบัญญัติ โอนที่ดินซึ่งเป็นสาธารณสมบัติของแผ่นดิน ในท้องที่แขวงคลองจั่น เขตบางกะปิ กรุงเทพมหานคร ให้แก่การเคหะแห่งชาติ พ.ศ. ๒๕๒๖
content: ภูมิพลอดุลยเดช ป.ร. ให้ไว้ ณ วันที่ ๑๘ ตุลาคม พ.ศ. ๒๕๒๖ เป็นปีที่ ๓๘ ในรัชกาลปัจจุบัน
content: พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรโอนที่ดินซึ่งเป็นสาธารณสมบัติของแผ่นดิน ในท้องที่แขวงคลองจั่น เขตบางกะปิ กรุงเทพมหานคร ให้แก่การเคหะแห่งชาติ เพื่อแลกเปลี่ยนกับที่ดินของการเคหะแห่งชาติ จึงทรงพระกรุณาโปรดเกล้าฯ
content: ให้ตราพระราชบัญญัติขึ้นไว้ โดยคำแนะนำและยินยอมของรัฐสภา ดังต่อไปนี้
sectionNo: 1
content: มาตรา ๑ พระราชบัญญัตินี้เรียกว่า “พระราชบัญญัติโอนที่ดินซึ่งเป็นสาธารณสมบัติของแผ่นดิน ในท้องที่แขวงคลองจั่น เขตบางกะปิ กรุงเทพมหานคร ให้แก่การเคหะแห่งชาติ พ.ศ. ๒๕๒๖”
sectionNo: 2
content: มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ให้โอนที่ดินซึ่งเป็นสาธารณสมบัติของแผ่นดิน ในท้องที่แขวงคลองจั่น เขตบางกะปิ กรุงเทพมหานคร เนื้อที่ ๓๔ ไร่ ๓ งาน ๒๔ ตารางวา ภายในแนวเขตตามแผนที่ท้ายพระราชบัญญัตินี้ ให้แก่การเคหะแห่งชาติ
sectionNo: 4
content: มาตรา ๔ ให้รัฐมนตรีว่าการกระทรวงมหาดไทยรักษาการตามพระราชบัญญัตินี้
content: ผู้รับสนองพระบรมราชโองการ พลเอก ป. ติณสูลานนท์ นายกรัฐมนตรี
sectionName: แผนที่ท้ายพระราชบัญญัติ
content: หมายเหตุ :- เหตุผลในการประกาศใช้พระราชบัญญัติฉบับนี้ คือ เนื่องจากสภาพลำรางสาธารณะในท้องที่แขวงคลองจั่น เขตบางกะปิ กรุงเทพมหานคร เนื้อที่ประมาณ ๓๔ ไร่ ๓ งาน ๒๔ ตารางวา หมดสภาพที่ประชาชนจะใช้ประโยชน์ร่วมกันต่อไป และการเคหะแห่งชาติได้จัดหาที่ดินซึ่งเป็นของการเคหะแห่งชาติ เนื้อที่ประมาณ ๓๙ ไร่ ๒ งาน
content: ๓๑ ตารางวา ซึ่งอยู่ในท้องที่เดียวกันมาให้พลเมืองใช้ร่วมกันแทนแล้ว จึงจำเป็นต้องตราพระราชบัญญัตินี้